Source: https://www.ostrovne-elektrarne.sk/ostrovne_elektrarne-sk/Archiv-clankov-a4_0.htm?aid=13&action=show_all_comments
Timestamp: 2020-07-14 00:57:52+00:00

Document:
Menič/nabíjač Victron Energy MultiPlus-II 48V/5000VA/70A-50A
naša cena 1 699,00 EUR (45 348,01 CZK)
Menič/nabíjač Victron Energy MultiPlus-II 48V/3000VA/35A-32A
naša cena 999,00 EUR (26 664,31 CZK)
naša cena 5 999,00 EUR (160 119,31 CZK)
tel: +421905719589
Čo Vás na tejto stránke najviac zaujíma, alebo čo by ste chceli nájsť ?
Zariadenia s montážou na rodinné domy a budovy, montáž s dodávkou na kľúč, vybavenie štátnej dotácie na zariadenie, vybavenie pripojenia k rozvodnej sieti. 22% Malé, prenosné a pojazdné systémy 26% Stavebnice pre domácich majstrov 26% Komponenty a materiál 26%
23.01.18 - Ukončenie 1. tohtoročného kola dotácií v projekte "Zelená domácnostiam"
Dňa 23.01.2018 o 15. hodine sa uskutočnilo 1. tohtoročné kolo podávania žiadostí o štátnu dotáciu v projekte "Zelená domácnostiam". Žiadosti bolo možné vyplniť a podať cez vebové rozhranie až 11min. Schválne uvádzame slovíčko "až", lebo skutočne bolo možné v kľude vypniť žiadosť. Nič sa však nemení na fakte, že celý systém by bolo potrebné prehodnotiť z meniť. Súčasný spôsob nie je ani dobrý a ani dôstojný pre žiadateľov o štátnu dotáciu. Ak sa Vám podarilo dotáciu získať, nezbudnite na zmeny, ktoré Vás už v tomto kole čakajú. Ide o dve významné zmeny. V prvom rade sa znížila sadzba podpory na inštaláciu fotovoltických panelov o 100 €. Druhou zmenou je, že montážnym firmám pribudla nová povinná príloha k žiadosti o preplatenie poukážky. Uvedenie malého zdroja do 10 kW do prevádzky má podľa zákona výrobca elektriny do 10 pracovných dní od spustenia zariadenia oznámiť prevádzkovateľovi distribučnej sústavy, bez ohľadu na použité technické riešenie. Toto oznámenie a celý proces pripojovania je uvedený na týchto linkoch :
Ak ste si ešte nevybrali inštalačnú firmu, ktorá Vám zariadenie postaví, budeme radi, ak sa na nás obrátite. V súčasnosti ešte máme voľné kapacity.
SGSE Team
22.12.17 - Iba jedno kolo dotácií pre fotovoltaiku na 1. štvrťrok 2018
Najbližšie kolo dotácií bude vyhlásené 23.1.2018 o 15. hod. Viac čítajte tu :
http://zelenadomacnostiam.sk/sk/harmonogram/
18.12.17 - Prudký rast ceny polykryštalického kremíka môže zdražieť solárne panely
Informáciu uverejnil Energie-portál.sk. Čítajte ďalej http://www.energie-portal.sk/Dokument/prudky-rast-ceny-polykrystalickeho-kremika-moze-zdraziet-solarne-panely-104142.aspx
17.12.17 - V roku 2018 sú plánované dve fotovoltické kolá pre mimobratislavské regióny
Všetkým záujemcom o dotáciu na výstavbu fotovoltickej elektrárne v roku 2018 chceme nasmerovať pozornosť na článok uverejnený agentúrou SIEA. Tu sa dozviete, ako je plánované poskytovanie dotácií v budúcom roku. Čítajte prosím na adrese : http://zelenadomacnostiam.sk/sk/aktuality/pre-mimobratislavske-regiony-su-v-roku-2018-planovane-dve-fotovolticke-kola/
12.10.17 - !!!!! Pozor, predvianočná akcia !!!!!
Spúšťame predvianočnú akciu, podmienky sú dole na úvodnej strane.
10.10.17 - !!!!!!! NEZABUDNITE !!!!!!!
!!! 16. kolo - 10.10.17 !!!
Celková vyčlenená suma dotácie 950 000 €, predpokladané vydanie 348 poukážok.
Pre tých, ktorí poukážku získajú, je potrebné zaregistrovať ju a tak si zarezervovať finančné prostriedky v systéme SIEA do 9.11.2017.
Termín pre ukončenie realizácie projektu podľa vydanej poukážky a podanie žiadosti o jej preplatenie je do 10.01.2018.
Termíny ďalších kôl budú spresnené pravdepodobne až budúci rok. Pre tento rok už v pláne ďalšie kolá nie sú.
Kolá sú otvárané v určený deň o 15. hod. na adrese
https://is.zelenadomacnostiam.sk/ziadost/1
13.06.17 - Zavádzame nové prvky diagnostiky
Pre skvalitnenie našej práce sme zaviedli diagnostiku existujúcich inštalácií pomocou infra červenej kamery. Vďaka tomuto zariadeniu dokážeme jednoducho a rýchlo identifikovať panely, ktoré majú poruchu a nepracujú. Z takejto kontroly vyhotovíme snímku, ktorá vizerá napr. takto :
Na fotografii sú viditeľné svetlejšie a tmavšie miesta, ktoré označujú chladnejšie a teplejšie plochy. Panely, ktoré nepracujú majú inú farbu ako tie, ktoré sú funkčné. Takýmito kamerami máme vybavené pracoviská v Trenčíne a Trnave.
12.06.17 - Ohrievač vody LOGITEX a malá FVE
Vážení a milí naši zákazníci.
Kôli veľkému záujmu o montáž elektrických ohrievačov vody s fotovoltickým ohrevom od firmy LOGITEX z Púchova, sme pre Vás pripravili FV súpravu, ktorá Vám umožní nie len použitie tohto ohrievača vody /mimochodom ide o Slovenský patent/, ale následne po skončení ohrevu vody, prebytočnú energiu uloží do pripojeného akumulátora. Túto prebytočnú energiu možno použiť do priamej spotreby, alebo na neskoršie využitie prostredníctvom malého 500 VA hybridného meniča na napájanie drobných elektrických spotrebičov v domácnosti, ako napr. svietenie, prevádzku TV, satelitu, PC, nabíjanie mobilov, tabletov, utiahne aj malú AAA+ chladničku, alebo využiť ju, ako UPS záložný zdroj pre prípad výpadku prúdu. Hybridný menič umožňuje napájanie aj ťažších spotrebičov, lebo je pripojený aj k rozvodnej sieti a tak umožňuje využitie slnečnej energie spolu so sieťovou.
Zariadenie v plnom rozsahu spĺňa požiadavky na využitie štátnej podpory prostredníctvom projektu ZELENÁ DOMÁCNOSTIAM.
Celý článok prinesieme neskôr.
2.5.2017 - Sadzby pre fotovoltiku v projekte ZELENÁ DOMÁCNOSTIAM
dovoľujeme si upriamiť Vašu pozornosť na úpravu výšky dotácie, ktorá platí od aprílového kola. Výška maximálnej sumy bola znížené o 100 €.
Aktuálne sadzby podľa stránky "Zelená domácnostiam" :
fotovoltické panely (v rodinných domoch)
1 100 €/kW, ak celkový výkon inštalácie nepresiahne 1kW + bonus za akumuláciu 180 €/kWh kapacity akumulátora pri 2 hodinách výroby podporeného výkonu (max. pre 5 kWh na inštaláciu)
1 100 € + 900 €/kW, ak celkový výkon presiahne 1 kW + bonus za akumuláciu do 5 kWh pri 2 hodinách výroby podporeného výkonu
1 100 €/1.kW + 900 €/2.kW + 450 €/3.0,5kW /celkový počet panelov 10 ks/ + bonus za akumuláciu do 5 kWh akumulátora 900 €
Maximálna výška podpory, o ktorú je možné požiadať :
1100 € + 900 € + 450 € = 2 450 € na inštaláciu panelov + max. 900 € bonus za akumuláciu = 3 350 €
Ak sa rozhodnete o túto dotáciu požiadať, bude s Vami spolupracovať a pomôžeme Vám ju získať.
14.11.16 - 4. kolo dotácií z projektu ZELENÁ DOMÁCNOSTIAM
radi by sme Vás informovali o skutočnosti, že dňa 21.11. 2016 o 12.00 hod bude vyhlásené 4. kolo dotácií z projektu "Zelená domácnostiam". Bližšie informácie nájdete na stránke http://zelenadomacnostiam.sk/sk/aktuality/2411/ .
Radi Vám poskytneme potrebné informácie a pomoc so získaním poukážky na štátny príspevok.
09.09.2016 - Vyhodnotenie 3. kola dotácií
veľmi neradi, ale kôli objektívnosti zverejňujeme info o stave ukončenia 3. kola dotácií. Toto kolo, podľa nás skončilo veľkým fiaskom, lebo ako sa ďalej dočítate, tak pre fotovoltické zariadenia bolo vydaných iba 100 poukážok na celé Slovensko z celkového počtu 1824 poukážok.
Naša firma mala šťastie /ak to možno takto nazvať/, lebo budeme realizovať až 4 poukazy z požadovaných 28. Dva poukazy budú pre našich zákazníkov, ktorí nás oslovili priamo a dva pre iného dodávateľa, ktorý nás požiadal o pomoc pri realizácií. Z uvedeného možno konštatovať, že môžeme byť radi, lebo sa nám ušlo /vyjadrené %/ až 4 % z celkového objemu vydaných poukazov a iným firmám možno nič, ale toto nemôže byť útechou. Vidíme /vyplýva to z výsledkov vydaných agentúrou SIEA - 744 poukazov na termický ohrev vody, 717 poukazov na tepelné čerpadlá, 263 poukazov na kotle na biomasu a iba 100 poukazov na fotovoltickú výrobu elektrickej energie/, že sa preferujú technológie, ako je termický ohrev vody, ktorý je v súčasnosti už prekonanou záležitosťou a je dobrý hlavne na miestach, kde sa spotrebuje veľké množstvo teplej vody /viac ako 300 l za deň/.
Keď si zhrnieme, čo sa v priebehu času, odkedy sa projekt zelená domácnostiam spustil udialo, tak to v nás vyvoláva domnienku, že v agentúre, ktorá nesie hrdý názov Slovenská, inovačná a energetické agentúra nie je niečo v poriadku a že sa poskytnuté prostriedky vynakladajú tendenčne a nespravodlivo. Toto tvrdenie je postavené na poznaní, že v 2. kole boli od dotácií odrezaní záujemcovia z Bratislavského kraja a v 3. kole prakticky celé Slovensko /máme na mysli realizácie fotovoltických zariadení/. Stále boli preferované zariadenia na výrobu tepla a teplej vody. Prečo by prostriedky nemohli byť napr. pridelené % rovnako na všetky požadované zariadenia. Pri 4 kategóriách /ako sú teraz vo vyhodnotení uvedené/ by to bolo po 456 poukážok na každú technológiu. Prípadne, prečo sa otvárajú jednotlivé kolá a nie je možné podávať žiadosti priebežne, podľa potreby a záujmu. Predišlo by sa tak problémom s registráciou. Automaticky by sa prideľovalo poradie žiadateľom a postupne by im boli prideľované finančné prostriedky. Prečo, ako v iných dotačných programoch nie je stanovené, že si žiadateľ nechá zrealizovať zariadenie za plnú hodnotu a po predložení potrebných dokladov štát preplatí oprávnené náklady priamo žiadateľovi v dopredu stanovenom rozsahu. Je toľko možných spôsobov, ako urobiť celý proces transparentnejším, ale zvolený bol podľa nášho názoru ten najhorší, najneprehľadnejší a najviac vzbudzujúci pochybnosti o objektivite konania poverených úradníkov.
Podľa dostupných informácií sme od EU dostali 100 mil. EUR na realizácie zariadení na výrobu elektrickej energie z obnoviteľných zdrojov. Zariadenia poháňané vetrom a vodou v domácnostiach sa prakticky ani nerealizujú /nemáme o tom vedomosti/ a fotovoltika, ako svetovo preferovaný a dynamicky sa rozvíjajúci obor je u nás umelo brzdená a spomaľovaná vďaka lobingu veľkých hráčov, ako sú distribučné spoločnosti a nadnárodní výrobcovia elektriny, ktorí nemajú záujem na zmenách v ich neprospech. Stačí sa len porozhliadnuť po vyspelých krajinách, ako napr. Nemecko, kde vidno, že sú možnosti, ako skĺbiť ekológiu a dopyt po energii a na veľkom množstve rodinných domov nájdeme desiatky, možno aj stovky panelov /nie 8 - 10 ks ako u nás/, v domácnostiach sa budujú veľké energetické úložiská, aby bola domácnosť v čo najväčšom rozsahu nezávislá na tomto druhu energie. Štát po vyhlásení, že zruší jadrovú energetiku sám buduje ohromné úložiská energie, aby zabezpečil dopyt. Vyhlásenia tamojších orgánov, ktoré vydávajú štatistiky o spotrebe elektrickej energie hrdo oznamujú, že Nemecko v dňoch pracovného pokoja a cez víkendy je už v súčasnosti schopné zabezpečiť pokrytie spotreby elektrickej energie iba z obnoviteľných zdrojov energie, hlavne z fotovoltiky.
Nuž teda kladieme si otázku : "... ako je to možné, že nás všetkých niekto takto okato ťahá za nos a my s tým nič nerobíme? "
Odpoveď je však jednoduchá : "Ak si necháme, aby niekto rozhodoval za nás a v náš neprospech, tak potom sme si to zaslúžili a bude to tak pokračovať aj naďalej".
Prikladáme aj adresu, na ktorej si môžete prečítať, čo o tom stave hovorí SIEA :
http://zelenadomacnostiam.sk/sk/aktuality/tretie-kolo-je-ukoncene-s-1824-poukazkami/
21.08.16 - 3. kolo dotácií z projektu ZELENÁ DOMÁCNOSTIAM
radi by sme Vás informovali, že dňa 6. 9. 2016 o 12.00 hod bude vyhlásené 3. kolo dotácií z projektu "Zelená domácnostiam". Bližšie informácie nájdete na stránke http://zelenadomacnostiam.sk/sk/nezaradene/tretie-kolo-projektu-zelena-domacnostiam-zacne-6-septembra-2016/
16.02.2016 - Oznámenie prevádzkovateľa distribučnej sústavy - hybridné striedače (09.02.2016)
s veľkou radosťou Vám oznamujeme, že Západoslovenská distribučná, a.s. schválila naše meniče Victron Energy MultiPlus, ako bezpečné a spôsobilé na pripojenie k rozvodnej sústave. Viac informácií uvádzame nižšie. Ide o text prevzatý zo stánky zmieneného distribútora. Uverejňujeme ho v pôvodnom znení a v plnom rozsahu, bez úprav :
K podmienkam pripojenia zariadení na výrobu elektriny s hybridnými striedačovými systémami paralelne pracujúcimi s distribučnou sústavou spoločnosti Západoslovenská distribučná, a.s.
Spoločnosť Západoslovenská distribučná, a.s. si týmto oznamom dovoľuje informovať o technických podmienkach pripojenia zariadení na výrobu elektriny (ďalej len „Zdroje“) s hybridným striedačovým systémom paralelne pracujúcimi s distribučnou sústavou spoločnosti Západoslovenská distribučná, a.s. (ďalej len „Distribučná sústava“).
Technické podmienky pripojenia zariadení na výrobu elektriny (vrátane fotovoltických zdrojov) do Distribučnej sústavy sú upravené v dokumente Technické podmienky prevádzkovateľa distribučnej sústavy spoločnosti Západoslovenská distribučná, a.s. (ďalej len „Technické podmienky“) vypracovanom spoločnosťou Západoslovenská distribučná, a.s. v súlade s § 19 zákona č. 251/2012 Z. z. o energetike a o zmene a doplnení niektorých zákonov (ďalej len „Zákon o energetike“), ktorý je podľa § 19 ods. 5 Zákona o energetike záväzný pre všetkých účastníkov trhu s elektrinou.
Podľa článku 5 prílohy č. 4 Technických podmienok: „Pripojenie fotovoltických zdrojov so striedačmi riadenými vlastnou frekvenciou (samokomutačné napäťové invertory s riadením striedavého napätia, alebo hybridné systémy), ktoré sú schopné ostrovnej prevádzky, je zakázané paralelne pripájať s distribučnou sústavou z titulu zabezpečenia bezpečnosti a ochrany zdravia pri prácach v distribučnej sústave“.
V prípade striedačov riadených vlastnou frekvenciou - samokomutačné napäťové invertory s riadením striedavého napätia, alebo hybridné systémy - (ďalej len „Hybridné striedače“) ide o zariadenia schopné vyrábať elektrinu v spolupráci s batériovým systémom v ostrovnej prevádzke aj bez napätia z Distribučnej sústavy. Vo všeobecnosti nie je možné pri týchto zariadeniach konštatovať, že za žiadnych okolností nemôže dôjsť k vzniku a výrobe elektriny na kontaktoch Hybridného striedača, ktorými je Hybridný striedač pripojený paralelne s Distribučnou sústavou v čase, kedy v Distribučnej sústave nie je napätie.
Pre naplnenie požiadavky bezpečnej a spoľahlivej prevádzky Distribučnej sústavy musí Hybridný striedač konštrukčne (typovo predpripravene) spĺňať podmienku akéhokoľvek zamedzenia možnosti vzniku napätia na výstupných svorkách (pomocou ktorých je pripojený paralelne s Distribučnou sústavou) v čase, kedy v Distribučnej sústave nie je napätie (napríklad v prípade poruchy alebo plánovaného prerušenia distribúcie elektriny v Distribučnej sústave). Za typovo predpripravený Hybridný striedač je možné považovať taký Hybridný striedač, ktorého technické riešenie spĺňa uvedené požiadavky bez ďalších dodatočných technický zásahov, inštalácie prídavných externých zariadení a pod., pričom funkcionalitu nie je možné vypnúť zo strany prevádzkovateľa Zdroja.
Jedným z možných známych riešení je napríklad prevedenie samostatnými výstupnými AC kontaktmi pre pripojenie s Distribučnou sústavou a samostatnými AC kontaktmi pre napájanie AC záťaže, čím je možné vytvoriť podmienky jednoznačného zabezpečenia vyššie uvedenej požiadavky.
Ak je predpoklad, že príslušný Hybridný striedač spĺňa typovo predpripravene požiadavku v zmysle vyššie uvedeného, spoločnosť Západoslovenská distribučná, a.s. požaduje, za účelom objektívneho preukázania jeho funkčnosti, vykonanie typového overenia a merania takéhoto Hybridného striedača uskutočnené na žiadosť a náklady výrobcu takéhoto Hybridného striedača nezávislou akreditovanou osobou (napr. Slovenská technická univerzita v Bratislave, Fakulta elektrotechniky a informatiky).
Aktuálne typovo predpripravené Hybridné striedače spĺňajúce požiadavku bezpečnej a spoľahlivej prevádzky schválené spoločnosťou Západoslovenská distribučná, a.s. sú:
Schneider Electric Xantrex XW4548-230-50 230 V AC 50 Hz – akreditované potvrdenie, Protokol o skúške č. 01/02/13/SLVN vydaný skúšobňou Slovenskej technickej univerzity v Bratislave, Fakultou elektrotechniky a informatiky dňa 04.03.2013;
Victron Energy MultiPlus C12/800/35, C12/1200/50, C12/1600/70, C12/2000/80, 12/3000/120, C24/800/16, C24/1200/25, C24/1600/40, C24/2000/50, 24/3000/70, 24/5000/120, 48/3000/35, 48/5000/70 – akreditované potvrdenie, Protokol o skúške č. 01/01/16/SLVN vydaný skúšobňou Slovenskej technickej univerzity v Bratislave, Fakultou elektrotechniky a informatiky dňa 18.01.2016;
Spoločnosť Západoslovenská distribučná, a.s. si záverom dovoľuje uviesť, že vzhľadom na technický pokrok / vývoj sa nebráni schváleniu ďalších typovo predpripravených Hybridných striedačov, pokiaľ ich technické prevedenie a vlastnosti zabezpečia úplné vylúčenie ich negatívnych vplyvov a táto skutočnosť bude potvrdená subjektom s príslušnou odbornosťou a akreditáciou.
Originálny článok je uvedený na adrese webu : http://www.zsdis.sk/sk/Vyrobcovia-elektriny/Ako-sa-pripojit/Oznamenie-prevadzkovatela-distribucnej-sustavy-09.02.2016
Sme radi, že sa to podarilo.
Kolektív SGS
24.11.2015 - Projekt ZELENÁ DOMÁCNOSTIAM - podali sme žiadosť o uzatvorenie zmluvy na preplácanie poukážok
Vážení naši zákazníci, priaznivci a priatelia,
podali sme žiadosť o uzatvorenie zmluvy s agentúrou SIEA - Slovenská inovačná a energetická agentúra, ktorá má na starosti projekt "Zelená domácnostiam". Bližšie informácie o programe a možnosti získania štátnej dotácie na výstavbu fotovoltických elektrárni získate priamo na uvedených stránkach. Osvedčenie z Ministerstva hospodárstva máme už od 17.1.2014 a tak dúfame, že sme splnili všetky potrebné podmienky na to, aby s nami uvedená agentúra zmluvu uzatvorila a my Vám budeme môcť v blizkej budúcnosti ponúknuť aj túto službu.
Pevne tomu veríme.
25.6.2015 - Inštalovaný výkon zariadení na využívanie obnoviteľných zdrojov energie v domácnostiach si treba dobre zvážiť - článok zo stránky SEIA
Do termínu začiatku spustenia projektu SIEA zabezpečí technické riešenie elektronického systému, ktorý bude schopný spracovať a vyhodnotiť tisícky žiadostí. Zatiaľ preto nie je možné požiadať o podporu. „Ak chce mať domácnosť istotu, že na inštaláciu zariadenia získa poukážku, odporúčame počkať si na konkrétne podmienky. Urobíme všetko preto, aby sa bolo možné zapojiť do programu čím skôr. Predpokladáme, že systém bude k dispozícii v druhej polovici roka 2015," uviedol riaditeľ odboru komunikácie SIEA Eduard Jambor.
25.6.2015 - Nová batéria od našich západných susedov
Našli sme veľmi zaujímavý článok na stránkach "Solárne novinky". Píše sa v ňom, že česká firma HE3DA pracuje na novom akumulátore určenom pre automobilový priemysel a fotovoltaiku. Vybrali sme z ich stránky článok, v ktorom predstavujú svoj produkt. Nech sa páčí, čítajte :
INFORMACE O BATERII HE3DA
Základní informace a Výhody HE3DA baterie
Během dosavadní práce byla demonstrována pružnost 3D řešení a bylo ukázáno, že 3D koncept funguje jako náhrada nebo doplnění dnes používaných tenkovrstvých lithiových baterií. Základní úspěšné materiálové koncepty tenkovrstvých baterií (2D), které se používají pro stabilizaci frekvence sítě (NanosafeTM a A123), byly úspěšně předvedeny v HE3DA verzi ukazujíce na zásadní kapacitní výhodu HE3DA řešení.
Použité materiály a jejich kombinace v HE3DA vytvářejí podle použitých aktivních materiálů napětí článku 1,5V; 2; 2,5-2,8V; 3,2-3,5V; a 4,0V-4,5V.
Maximální dosažená hustota energie katody byla přes 1700 kWh/m3 a anody přes 3000 kWh/m3.
Součást našeho know-how je použití lepších separátorů než jsou existující komerční separátory.
Celý blok lze typicky nabít a vybít v časech pod 24 hodin.
Nabití elektrod z více než 50% je typicky dokončeno v časech okolo 2 hodin.
Nabití modulů z více než 30% je typicky dokončeno v časech okolo 2 hodin.
Typické nabití v superbezpečné oblasti pod bodem rozkladu elektrolytu je 8 hodin, typické vybití do 1 hodiny.
Vybití je díky potenciálnímu spádu mnohem rychlejší, typicky až 30% za 15 minut.
Životnost nad již potvrzených 200 cyklů nebyla zatím exaktně zjišťována, ale při zvládnutí technických problémů lze předpokládat nad 5 000 cyklů.
Pokud se jedná o rozsah pracovních teplot, jsou kontrolovány chlazením, ale baterie pracuje o mnohem lépe směrem k vysokým teplotám než 2D. Neobsahuje kromě elektrolytu organické látky a je bezpečnější a podle typu aktivních materiálů může dlouhodobě operovat při teplotě nad 80°C.
Podle dosažených výsledků vykazují vysokou odolnost proti přehřátí – podle typu aktivních materiálů a elektrolytu, což bude předmětem zkoušení především na menší verzi prototypu, lze provozovat tento typ baterií až při teplotě 150°C.
Moduly vykazují vysokou mechanickou odolnost proti nárazu a vibracím.
Optimálně umožňují rozvod elektrického proudu a rozvod tepla a chlazení. Rovněž prostupnost elektrolytu je velice dobrá.
Pokud bude využit systém chlazení do prototypu o objemu od cca 2 litry kapalným mediem /může být elektrolytem/ jako integrovaná součást akumulátoru, umožňuje to snadnou výměnu elektrolytu, jeho průběžnou regeneraci a kontinuální a efektivní odplynování.
Na rozdíl od existujících akumulátorových modulů, kde uvedené funkce jsou zajištěny přídavnými systémy, v uvedených 3D řešeních, které se právě realizují, všechny tyto funkce vyplývají z vnitřní konstrukce a jsou automaticky integrovanou součástí akumulátoru.
Prototypy ve svém 3D konceptu zabezpečují levnou výrobu lisováním za použití různých kombinací běžných materiálů – lithium, hliník, měď,uhlík, keramické oxidy a na trhu dostupné aktivní materiály.
Kvalifikovaný odborný odhad dle stávajících výsledků je asi na 1/5 existujících investičních nákladů 2D.
Odhad ceny za 1 Wh skladovacího prostoru pro energii při životnosti 1 000 cyklů pod 0,5 USD/Wh při účinnosti cyklu 70 – 80 % a se značnou pravděpodobností se lze dostat na cenu o řád nižší.
Výše uvedená data jsou předmětem patentu HE3DA.
Toľko z článku uverejneného na stránkach spoločnosti www.he3da.cz. Článok je uverejnený v pôvodnom rozsahu a znení.
25.6.2015 - Zelená domácnostiam - informácia zo stránky SEIA
Rodinné a bytové domy sa budú môcť uchádzať o podoru formou príspevku na inštaláciu malých zariadení na využívanie obnoviteľných zdrojov (OZE) vďaka národnému projektu Slovenskej inovačnej a energetickej agentúry (SIEA) s názvom „Zelená domácnostiam".
7.5.2015 - Batérie pre domácnosť od firmy TESLA
Pred niekoľkými dňami predstavila firma TESLA svoj nový výrobok. Je ním akumulátorové úložisko energie pre fotovoltické ostrovné a hybridné elektrárne. POWERWALL, ako svoje úložisko nazývajú, je určená pre domácnosť a jej úlohou je akumulovať energiu vyrobenú zo slnka v priebehu dňa, keď je v domácnosti malá, alebo žiadna spotreba, prípadne sa nabíja z rozvodnej siete v čase, keď je nízka tarifa. Úložisko poskytuje dostatok energie pre domácnosť vo večerných hodinách, keď je zvýšená spotreba energie, poskytuje nezávislosť od rozvodnej siete a zabezpečuje energiu pre domácnosť v čase výpadku dodávky energie, čiže pracuje ako záložný zdroj energie. Celý systém pracuje v automatizovanom režime, je kompaktný a jednoduchý na inštaláciu. Toto všetko umožní výrazne znížiť náklady za elektrickú energiu v domácnosti.
Bežná domácnosť potrebuje viac energie hlavne v ranných hodinách, keď sa ľudia chystajú do práce a do školy. Druhý vrchol zvýšeného dopytu po energii je večer, keď sa všetci vrátia domov, pripravujú večeru, deti píšu úlohy a učia sa, pozerá sa TV, bežia spotrebiče, ako sú PC, internet a pod. Najväčšie množstvo energie zo slnka sa však vyrába práve v čase, keď rodina nie je doma a spotreba je minimálna. Toto je úloha pre akumulátorové úložisko POWERWALL. Majiteľ takéhoto úložiska si môže energiu vyrobenú v čase, keď o ňu nie je záujem ukladať na neskoršie použitie a nemusí ju dodávať do rozvodnej siete distribútora /pripomeňme si, že u nás na Slovensku by bola takáto energia odovzdávaná do rozvodnej siete bezplatne, ale večer, keď by sme ju potrebovali, tak by sme si ju museli kúpiť/. Táto nerovnováha medzi dopytom a ponukou pri výrobe energie vedie v globálnom rozsahu k zvyšovanie produkcie skleníkových plynov a prispieva k zhoršovaniu našich životných podmienok. POWERWALL umožňuje preklenúť túto nerovnováhu v spotrebe energie. S využitím obnoviteľných zdrojov umožňuje dodávať energiu do domácnosti v čase keď ju potrebujeme a nie vtedy, keď sa vyrobí.
Súčasné technológie akumulovania energie sú objemné, nákladné na inštaláciu a údržbu. Lítium-iónové akumulátory, ktoré sú obsiahnuté v POWERWALL úložisku využívajú výsledky výskumu pre automobilový priemysel. Sú bezpečnejšie pri používaní v domácnosti, sú oveľa efektívnejšie a účinnejšie pri prevádzke, nevyžadujú nákladnú údržbu a pracujú v automatizovanom režime, majú oveľa menšie rozmery a požiadavky na skladovanie.
TESLA predstavila pri prezentácii dva výrobky. Ide o verzie s objemom uskladnenej energie v rozsahu 10 kWh pre záložné zdroje pri týždennom nabíjacom cykle a 7 kWh úložiská pre denný nabíjací cyklus. Obidve úložiská ponúkajú životnosť po dobu 10 rokov. Je možné spájať ich do väčších celkov a to až 9 ks týchto úložísk do jedného celku. Predstavené zariadenia boli prezentované s týmito technickými parametrami :
zariadenie je vyrobené, ako na stenu namontovateľný prístroj
obsahuje Li-Ion články s reguláciou nabíjania a tepelnou kompenzáciou
model 10 kWh pre zálohovanie výpadku energie s týždenným nabíjacím cyklom
model 7 kWh pre dennú prevádzku a denný nabíjací cyklus
záruka výrobcu 10 rokov
účinnosť zariadenia 92% /využiteľná DC kapacita úložiska z celkovej kapacity/
výkon 2,0 kW trvalá záťaž, 3,3 kW špičková záťaž
napätie 350 – 450 voltov
prúd 5,8 A nominálny, 8,6 A špičkový
možnosť využitia v 1 f aj 3 f sieťach
prevádzková teplota – 20 - + 43°C
krytie pre vnútornú aj vonkajšiu inštaláciu
rozmery 1300 x 860 x 180 mm
podmienka inštalácie vyškoleným elektrikárom
DC – AC menič nie je súčasťou dodávky
predpokladaná predajná cena pri 10 kWh verzii 3.500,0 USD
predpokladaná predajná cena pri 7 kWh verzii 3.000,0 USD
Podľa neoficiálnych informácií už podpísala firma TESLA dohodu o spolupráci s výrobcom meničov Rakúskou firmou FRONIUS. Uvidíme, či aj ďalší výrobcovia meničov prejavia záujem o spoluprácu. Pokiaľ by sa firma TESLA presadila na svetovom trhu ako líder v dodávke akumulačných úložísk, vytvorilo by to novú normu, ktorá by udávala smer vývoja nových menič pre fotovoltické systémy.
12.04.15 - Zahájili sme výrobu výkonných záložných zdrojov UPS
radi Vám dávame navedomie, že sme svoju ponuku rozšírili o výrobu záložných zdrojov, ktoré sú nevyhnutné pre prevádzku pracovísk, kde je nepretržitá prevádzka, alebo kde musí byť pripojený spotrebič trvale pripojený na sieť AC 230 V. Zariadenie Vám vieme postaviť na objednávku v rôznych výkonových rozsahoch a to od 800 VA až do 10.000 VA. Zariadenia sú postavené z kvalitných komponentov a sú schopné dodávať energiu po mnoho rokov.
05.02.2015 - Pozmeňujúci návrh zákona o verejnom obstaraní
v prílohe Vám ponúkame na stiahnutie Pozmeňujúci návrh zákona o verejnom obstaraní. Zákon bol prijatý a tak nič nebráni tomu, aby sa začalo intenzívne pracovať na vyhlásení výzvy na predkladanie žiadostí na dotáciu OZE z eurofondov.
Podľa posledného informácií by to mohlo byť okolo 1.7.2015. Všetci dúfame, že sa tento termín dodrží.
Team SG S
Sľúbený text pozmeňujúceho Návrhu zákona :
poslanca Národnej rady Slovenskej republiky Borisa Suska k vládnemu návrhu zákona, ktorým sa mení a dopĺňa zákon č. 90/2008 Z. z. o európskom zoskupení územnej spolupráce a o doplnení zákona č. 540/2001 Z. z. o štátnej štatistike v znení neskorších predpisov v znení neskorších predpisov (tlač 1279)
Vládny návrh zákona, ktorým sa mení a dopĺňa zákon č. 90/2008 Z. z. o európskom zoskupení územnej spolupráce a o doplnení zákona č. 540/2001 Z. z. o štátnej štatistike v znení neskorších predpisov v znení neskorších predpisov (tlač 1279) sa dopĺňa takto:
Zákon č. 25/2006 Z. z. o verejnom obstarávaní a zmene a doplnení niektorých zákonov v znení zákona č. 282/2006 Z.z., zákona č. 102/2007 Z.z., zákona č. 232/2008 Z.z., zákona č. 442/2008 Z.z., zákona č. 213/2009 Z.z., zákona č. 289/2009 Z.z., zákona č. 402/2009 Z.z., zákona č. 503/2009 Z.z., zákona č. 73/2010 Z.z., zákona č. 129/2010 Z.z., zákona č. 58/2011 Z.z., zákona č. 158/2011 Z.z., zákona č. 182/2011 Z.z., zákona č. 223/2011 Z.z., zákona č. 231/2011 Z.z., zákona č. 348/2011 Z.z., zákona č. 550/2011 Z.z., zákona č. 91/2012 Z.z., zákona č. 28/2013 Z.z., zákona č. 95/2013 Z.z., zákona č. 180/2013 Z.z. a zákona 34/2014 sa mení a dopĺňa takto:
1. V §1 sa odsek 3 zákona dopĺňa o nové ustanovenie písmena l), ktoré znie takto:
„(3) Tento zákon sa nevzťahuje ani na podlimitnú zákazku a zákazku podľa § 9 ods. 9, ktorej predmetom je
l) dodanie tovaru, uskutočnenie stavebných prác a poskytnutie služieb, ktorých výsledkom je dodávka a inštalácia malého zariadenia na výrobu elektriny alebo tepla z obnoviteľných zdrojov energie pre rodinné a bytové domy za účelom bývania; v prípade výroby elektriny je malým zariadením zariadenie s výkonom do 10 kW1, v prípade výroby tepla je malým zariadením zariadenie pokrývajúce potrebu energie pre budovu užívanú fyzickou osobou alebo fyzickými osobami na bývanie.“.“
Ostatné články vo vládnom návrhu (tlač 757) sa v nadväznosti na túto zmenu príslušne prečíslujú.
Zákon č. 25/2006 Z. z. o verejnom obstarávaní a zmene a doplnení niektorých zákonov (ďalej ako “zákon”) sa navrhuje zmeniť formou doplnenia za účelom realizácie aktivít týkajúcich sa inštalácie malých zariadení na využívanie obnoviteľných zdrojov energie (ďalej ako “OZE”) v domácnostiach, t.j. fyzickými osobami, najmä v súlade s podmienkami vyplývajúcimi z prioritnej osi 4, špecifický cieľ 4.1.1 aktivita C a špecifický cieľ 4.1.2 aktivita A Operačného programu Kvalita životného prostredia.
Poskytovanie podpory na zvýšenie výroby energie z OZE prostredníctvom inštalácie malých zariadení na využívanie OZE v domácnostiach, t.j. fyzickými osobami (nepodnikateľmi), predstavuje jedno z opatrení definované v Energetickej politike SR schválenej uznesením vlády SR č. 548/2014 v rámci cieľov v oblasti OZE. V oblasti využívania OZE je cieľom na úrovni Slovenskej republiky zabezpečiť zvýšenie podielu OZE na hrubej konečnej energetickej spotrebe na 14% do r. 2020. Jedným z opatrení, ktoré má pomôcť uvedený cieľ dosiahnuť, je aj inštalácia malých zariadení na využívanie OZE pre rodinné a bytové domy. Malým zariadením je pri výrobe elektriny zariadenie s výkonom do 10kW, pri výrobe tepla ide o zariadenie, ktoré pokrýva spotrebu tepla v budove. Počíta sa s podporou pre niekoľko tisíc domácností . Výška podpory bude závislá od inštalovaného výkonu zariadení s určením maximálnych pravidelne aktualizovaných cien, ktoré budú predstavovať podklad oprávnenosti výdavkov z pohľadu ich hospodárnosti tak, aby sa návratnosť vložených finančných prostriedkov pri oprávnených inštaláciách pohybovala okolo 7 až 10 rokov. Podpora sa môže poskytovať domácnosti – fyzickej osobe – napríklad vo forme poukážky, ktorou bude domácnosť pokrývať časť kúpnej ceny za zrealizovanú dodávku a inštaláciu zariadenia (t.j. ex – post) a ktorú si dodávateľ zariadenia na využívanie OZE spätne uplatní na preplatenie z prostriedkov európskych štrukturálnych a investičných fondov (t.j. k finančnému toku dôjde až po ukončení dodávky a inštalácie zariadenia na využívanie OZE v konkrétnej domácnosti).
Výška zákazky, ktorej predmetom by bolo obstaranie zariadenia na využívanie OZE jednotlivou domácnosťou, nepresiahne sumu limitu nadlimitnej zákazky a výška podpory, ktorá sa bude poskytovať, bude predstavovať menej ako 50% hodnoty zákazky (i keď suma podpory sa nebude odvádzať od výšky zákazky, ale od inštalovaného výkonu zariadenia na využívanie OZE, ako už bolo uvedené). To znamená, že na právny režim vzťahujúci sa na takéto zákazky, sa nebude vzťahovať smernica 2004/18/EÚ (ďalej ako “smernica”), a to s ohľadom na článok 7 a článok 8 smernice ohľadne finančných limitov a výšky podpory vo vzťahu k očakávanej hodnote zákazky, ako aj s ohľadom na skutočnosť, že podlimitné a iné zákazky podľa §9 ods. 9 zákona sú v národnej kompetencii.
Smernice o verejnom obstarávaní sa neuplatňujú na všetky verejné zákazky. Existuje celý rad zákaziek, na ktoré sa smernice nevzťahujú alebo vzťahujú iba čiastočne, napríklad zákazky pod prahovými hodnotami pre uplatňovanie smerníc o verejnom obstarávaní. Preto pri návrhu výnimky zo zákona boli analyzované aj povinnosti, ktoré pre subjekty v pozícii obstarávateľov vyplývajú z pravidiel, ktoré Komisia vydala pre tento typ verejných zákaziek, konkrétne pravidiel vyplývajúcich z Výkladového oznámenia Komisie o právnych predpisoch Spoločenstva uplatniteľných na zadávanie zákaziek, na ktoré sa úplne alebo čiastočne nevzťahujú smernice o verejnom obstarávaní (2006/C 179/02) (ďalej ako “výkladové oznámenie”) a na to nadväzujúcu rozhodovaciu prax Súdneho dvora EÚ. Z analýzy uplatniteľnosti výkladového oznámenia vyplynulo, že vzhľadom na výšku zákaziek jednotlivých domácností, ktoré nie sú generické, ale každá zákazka zohľadňuje špecifické potreby konkrétnej domácnosti, s ohľadom na potrebu územnej dostupnosti dodávateľa pre konkrétnu domácnosť, na nepatrný hospodársky význam jednotlivej zákazky, ako aj ďalšie okolnosti konkrétnej zákazky, je možné konštatovať, že plánované zadanie zákaziek jednotlivými domácnosťami nebude zaujímavé pre hospodárske subjekty so sídlom v iných členských štátoch. Tieto zákazky vzhľadom na uvádzané okolnosti ich zadávania a realizácie, sa nejavia ako významnépre vnútorný trh, preto aj v prípade, ak ich zadanie nebude zverejnené v súlade s požiadavkami uvedenými vo Výkladovom oznámení, nedôjde k porušeniu základných noriem vyplývajúcich z právnych predpisov EÚ.
V neposlednom rade je významným aj subjekt, ktorý by mal byť v pozícii verejného obstarávateľa. Smernica v článku 1 ods. 9 definuje subjekty verejných obstarávateľov ako právnické osoby, ktoré obstarávajú tovary, práce a služby z dôvodu výkonu svojej činnosti, na plnenie ktorej boli zriadené alebo založené, t.j. pre účely ich pravidelnej činnosti. V prílohe č. III. Smernice je uvedený zoznam inštitúcií a kategórií inštitúcií, ktoré sa spravujú verejným právom uvedeným v druhom pododseku odseku 9 článku 1 smernice v jednotlivých členských štátoch. I keď zoznam inštitúcií nie je vyčerpávajúci, z hľadiska Slovenskej republiky je možné konštatovať, že sa uvádza výlučne odkaz na právnickú osobu, nie na fyzickú osobu. Všetky ustanovenia, ktoré smernica alebo Výkladové oznámenie uvádzajú, vychádzajú z toho, že subjekty, ktoré sú obstarávateľmi, alebo sú v postavení obstarávateľov, vykonávajú obstarávanie za účelom výkonu svojej pravidelnej činnosti, čo nie je prípad poskytovania podpory pre jednorazové obstaranie zariadenia na využitie OZE zo strany domácnosti.
Fyzické osoby, ktoré by mali byť pri posudzovanej zákazke v postavení verejného obstarávateľa, nevykonávajú nákup zariadenia na využitie OZE ako súčasť svojej pravidelnej činnosti, ale ako jednorázovú aktivitu v pozícii spotrebiteľa. Spotrebiteľom je len fyzická osoba, ktorá pre realizáciu svojich súkromných potrieb2 dostáva do právnych vzťahov s podnikateľmi a ktorá je z titulu svojho slabšieho postavenia do značnej miery chránená nielen slovenským právnym poriadkom, ale aj právnymi predpismi EÚ. Spotrebitelia nie sú povinní konať s odbornou starostlivosťou (vyplývajúcou z Obchodného zákonníka a z niektorých noriem verejného práva), ale len s tzv. náležitou, teda bežnou starostlivosťou (vyplývajúcou z Občianskeho zákonníka). Podradením ich právneho postavenia pod normy týkajúce sa verejného obstarávania sa im vo vzťahu k tejto jednorázovej, z ich hľadiska náhodilej činnosti, prisudzuje postavenie, ktoré im z právneho poriadku nevyplýva a núti ich tak preberať na seba povinnosti a záväzky, na ktoré inak nie sú povinní.
S ohľadom na všetky skutočnosti uvedené v tomto odôvodnení v kontexte podmienok poskytovania podpory opísaných v úvodnej časti tohto dokumentu, je možné uzavrieť, že na obstaranie zariadenia na využitie OZE jednotlivou domácnosťou (fyzickými osobami) sa nevzťahujú predpisy EÚ týkajúce sa obstarávania v zmysle smernice alebo v zmysle výkladového oznámenia. Rovnako nebol identifikovaný žiadny dôvod, pre ktorý by mohla Komisia považovať vyňatie fyzických osôb (domácností) z režimu zákona za diskriminačné voči iným skupinám, a to aj s ohľadom na celkové rozdiely v úprave právneho postavenia fyzických osôb a ostatných subjektov v slovenskom právnom poriadku vo všeobecnosti, ako aj v právnych predpisoch EÚ a SR z hľadiska ochrany práv spotrebiteľa.
1 §2 písm.b) Zákona č. 251/2012 Z.z. o energetike v znení neskorších predpisov
2 §52 ods. 4 Občianskeho zákonníka
01.02.15 - Novinky pre rok 2015
Vážení naši zákazníci.
V roku 2015 sme pre Vás pripravili novinku. Ide o zariadenia typu ALL IN ONE. Prvé zariadenie tohto typu, ktoré je prednostne určené pre fanúšikov fotovoltaiky bývajúcich v panelákovom byte, alebo malom dvoj prípadne troj izbovom domčeku, kde nie sú kladené veľké nároky na spotrebu elektrickej energie, ale je tu požiadavka na vybudovanie záložného zdroja a na šetrenie elektrickej energie. Aj tento pomerne malý hybridný zdroj poskytuje vysoký stupeň nezávyslosti a ušetrí značnú sumu peňazí. Prvé zariadenie tohto typu nájdete v našej ponuke nižšie. Ide o modulovú stavebnicu, ktorú je možné ľubovolne kombinovať, vybaviť podľa požiadavok zákazníka, ale čo je hlavné, celá montáž zariadenia sa uskutoční u nás a k Vám privezieme už hotové zariadenie, ktoré za krátky čas namontujeme, pripojíme do bytového, či domového rozvodu a môžete ho používať. Privezieme zariadenie, ktoré už bude plne funkčné a bude mať všetky potrebné dokumenty, ako je revízna správa, návod na obsluhu a pod.
Prvé takéto zariadenie budeme v priebehu niekoľkých dní montovať na sídlisku v Trenčíne. Z tejto montáže Vám prinesieme ďalšie informácie. Taktiež Vám budeme postupne prinášať informácie o tom, aké výsledky toto zariadenie dosiahlo pri výrobe.
Dúfame, že Vás tento typ zariadenia zaujme a poteší.
21.9.2014 - Nové, toto leto postavené elektrárne
aj vďaka vám, vašim podnetom a vašemu záujmu sa nám darí napredovať, získavať nové skúsenosti, ktoré vám následne môžeme vrátiť vo forme nových produktov, nových ponúk a nových typových projektov. Aj dnes vám chceme predstaviť nové zariadenia, ktoré sa nám v priebehu tohoto roku podarilo zrealizovať. Bližšie informácie o týchto zariadeniach nájdete priamo v ich popise, ale chceme upriamiť vašu pozornosť na Hybridné fotovoltaické elektrárničky s meničmi v výkonom 2000 VA a 5000 VA, ktoré sme montovali na rodinných domoch, ostrovné elektrárničky s meničom 2000 VA na garáž, alebo chatu a taktiež malé prenosné elektrárničky s výkonom 350 VA a 180 VA, určených pre záhradkárov, rybárov a pod.
Dúfame, že vás naše produkty oslovia a pomôžu vám rozhodnúť sa, či je vlastná elektráreň dobrou a výhodnou investíciou.
Tešíme sa na Vás v našom e-shope.
07.08.2014 - Uzavreli sme obchodné partnerstvo
na základe obchodnej dohody, sme sa stali partnermi známeho Českého e-shopu www.ostrovni-elektrarny.cz zaoberajúceho sa výstavbou a dodávkami ostrovných fotovoltaických elektrárni. Preto v našej ponuke môžete postupne nachádzať rovnaké výrobky, ako na uvedenom e-shope. Naša snaha je, aby ste výrobky na výstavbu vlastných elektrárni našli aj u nás v rovnakej kvalite a cenových reláciach. Preto aj webová adresa nášho e-shopu nie je náhodná, ale je slovenskou mutáciou pôvodného názvu. Dúfame, že aj s týmto e-shopom budete rovnako spokojní.
06.08.2014 - Pridávame nové položky sortimentu
Na základe ankety, ktorú máme umiestnenú na spodku úvodnej stránky, denne pridávame nové položky sortimentu. Preto prosím sledujte jednotlivé kapitoly nášho e-shopu. Dúfame, že tam nájdete tovar, ktorý hľadáte.
12.06.2014 - Na úsporu energií v podnikateľských objektoch ide 5 miliónov eur
Vážení priatelia, na stránke http://www.energia.sk/spravodajstvo/bezpecnost-a-efektivnost/na-usporu-energii-v-podnikatelskych-objektoch-ide-5-milionov-eur/13484/?infoservis=997 sme našli zaujímavý článok. Možno by mohol zaujímať aj Vás. Tak teda čítajte.
Ministerstvo hospodárstva (MH) SR a Slovenská inovačná a energetická agentúra (SIEA) v najbližších dňoch, najneskôr 20. júna, uverejnia výzvu, na ktorú je vyčlenených 5 miliónov eur. Prostriedky z fondov Európskej únie budú určené pre žiadateľov zo súkromného sektora a to pre mikropodniky, malé a stredné podniky a pre všetky samosprávne kraje, s výnimkou Bratislavského kraja.
Viac detailov sa dozviete na hore uvedenej adrese.
17.05.2014 - Informácie o vyplácaní príspevkov na výstavbu FVE
Milí, naši zákazníci,
radi by sme Vás upozornili na článok uverejnený na stránke www.solarnenovinky.sk, kde sú informácie o poskytovaní dotácií na výstavbu malých fotovoltaických elektrárni. Chcem zdôrazniť, že jednym z dokumentov, ktoré bude potrebné spolu so žiadosťou o dotáciu predložiť je "Osvedčenie pre inštalatérov fotovoltaických a slnečných tepelných systémov" udeľované Ministerstvom hospodárstva Slovenskej republiky. Naša firma /jej pracovník/ takéto osvedčenie vlastní a preto Vám budeme schopní pomôcť uvedenú dotáciu získať.
08.05.2014 - VICTRON Energy Blue Power
pripravili sme pre Vás ponuku výrobkov v oblasti fotovoltaiky. V poslednej dobe sme mali možnosť osobne vyskúšať kvalitu výrobkov značky Victron Energy Blue Power Holandskej výroby. Tieto výrobky majú vysokú kvalitu vyhotovenia a sú určené pre profesionálne využitie do trvalej prevádzky v tých najťažšich podmienka, ako napr. na lodiach a pod.. Vyskúšali sme niekoľko meničov od 180 W po 2000 W a všetky pracovali vynikajúco, bez najmenšieho náznaku poruchy. Výborne zvládali prácu pri maximálnom povolenom zaťažení, zvládali až 2 násobné preťaženie pri rozbehu motorov, vstavané poistky preťaženia a skratu fungovali bez chyby. Skúšané meniče produkujú čistú sínusovku a pripojené spotrebiče, ako chladnička, vŕtačka, atramentová tlačiareň, LED televízor nemali žiadne problémy. Tieto meniče bolo možné diaľkovo ovládať pomocou externého spínača, alebo relé.
Kto potrebuje robusný, výkonný a spoľahlivý výrobok, nemal by s kúpou produktov tejto značky dlho otáľať. Výrobky od tochto výrobcu možno len doporučiť.
13.02.2014 - Novinky v oblasti legislatívy o fotovoltaike - uverejnené na našich predchádzajúcich stránkach
Radi by sme Vás informovali o skutočnosti, že naša firma získala Osvedčenie z Ministerstva hospodárstva, ktoré nás opravňuje k montáži fotovoltaických eletrárni a následne Vám pomôžeme získať dotáciu poskytovanú štátom na výstavbu uvedeného zariadenia. V ďalšom texte Vás chceme informovať o možnostiach a stave legislatívy tak, ako to uviedol vo svojom článku Ing. Daniel Lako - viceprezident pre ekonomiku a legislatívu, Združenia výrobcov ekologickej energie Slovenska. V článku sa uvádza :
Dotácie z EÚ na inštalovaný 2-10 kW FV zdroj v očakávanej výške 1 500,- EUR budú platiť na inštalácie prevedené až po 01. 07. 2014. Žiadosti o dotácie bude potrebné po 01. 07. 2014 adresovať na SIEA (Slovenská inovačná a energetická agentúra Bratislava).
04.07.2013 - Vláda podporila malých výrobcov zelenej energie
Konečne!!! Aj Vy ste čakali, kedy sa už začnú naplňovať reči o podpore malých výrobcov elektrickej energie? Veru aj my. Všetko, čo sa zatiaľ udialo a je verejne známe tomu nenasvedčovalo. Podporu pri výstavbe získavali len vyvolení. Taktiež sú to tí vyvolení, ktorí do dnešného dňa profitujú z nevýhodných zmlúv, ktoré boli na dodávku zelenej energie uzatvorené. Štát síce stále tvrdí, že na zelenú energiu všetci doplácame, ale boli to práve štátni úradníci, ktorí umožnili, že sa nesprávne stanovili podmienky hneď na začiatku a taktiež to boli štátni úradníci, ktorí takéto zmluvy podpisovali. Teda výhovorky nie sú na mieste.
Dúfajme, že to čo si prečítate v nasledujúcom článku sa čoskoro stane realitou aj napriek tomu, že si podporu predstavujeme úplne inak. Aj štát by mal za dodaný tovar platiť a elektrická enegria je tovarom. Viac o stratégii štátu sa dozviete tu .
NTM0M

References: § 19
 § 19
 §1
 § 9
 §9
 §2
 §52